שלמה כהן (קצין)

שלמה (מומו) כהן (נולד ב-13 בנובמבר 1956) הוא תת-אלוף (במיל') בחיל הים הישראלי, יועץ בתעשיות הביטחוניות ומרכז פעילות קהילת שייטי כרמל, קומודור ויו"ר עמותת שייטי הכרמל משנת 2014. מתנדב בעמותות הפועלות עבור נוער ומבוגרים עם צרכים מיוחדים וללא - אתגרים, זבולון חיפה, שייט חיפה, צופי הים ואחרים.

משפחה וילדות
האב מנחם, יליד חיפה, נצר למשפחת קסטל. משפחתו הגיעה לארץ ישראל ב-1492 מגירוש ספרד לעזה ולחברון. משפחת סב סבו הגיעה מפרס לצפת בסוף המאה ה-18. התנדב בצבא הבריטי במסגרת הבריגדה היהודית וסייע לקליטת שארית הפליטה באיטליה. האם מרים (לבית מינפך\אסא), ילידת סוריה עלתה בשנת 1939 במסגרת עליית הנוער דרך קוניטרה לקיבוץ איילת השחר ומשם לחיפה.

כהן בוגר בית הספר היסודי "דרור" בקריית אליעזר ובית הספר התיכון לטכנאים ע"ש שוב במגמת חשמל רכב.

שירות בחיל הים 
תפקידים ראשונים
כהן התגייס בנובמבר 1974, לאחר קורס מוכמי סטי"ל בבה"ד חיל הים, הוצב לתפקיד מוכם באח"י קשת בבסיס אילת. בשנים 1976–1977 השתתף בקורס חובלים.

פיקוד והדרכה
 1977–1978 – קצין משמרת וממלא מקום קצין נשק אחי סופה.
 1978 – מפקד דבור 851.
 1979 – קורס מתקדם קציני .
 1979–1980 – קצין  אחי עצמאות.
 1980 – מדריך שלב סטיל בקורס חובלים.
 1981 – מדריך בית ספר מתקדם מחזור כ' בבה"ד חיל הים.
 1981–1983 – מפקד גף סיורי ים במלחמת לבנון הראשונה.
 1983–1984 – מפקד אח"י מזנק. במהלך הפיקוד, תפישת 3 אוניות מחבלים: "קורדליה", "חנן", ועוד.
 1984–1986 – מפקד שלב סטיל בבית הספר לחובלים. במסגרת זאת משמש בנוסף על תפקידו בפרויקט ניסויי מפקד סטי"ל עם צוות הבה"ד אחי געש.
 1986–1988 – לימודים אקדמיים: כלכלה ומינהל עסקים באוניברסיטת חיפה.
 1988–1990 – מפקד בית הספר לפיקוד ימי. העברת מתכונת הפלגות ארוכות מאח"י נגה לצי הסוחר הישראלי. שינוי מבנה קורס מפקדי דבורות והפרדתו מקורס קציני ה.
 1990–1992 – ראש ענף מבצעים חיל הים, ממלא מקום רמ"ח מבצעים במהלך מלחמת המפרץ. חידוש חיפושי הדקר. תכנון מבצעים משותפים עם גורמים נוספים לפגיעה משמעותית ולחיזוק ההרתעה כנגד ארגוני המחבלים בזירה הימית.

תפקידים בכירים
 1992–1994 – מפקד פלגה 34. מבצעי תקיפה יזומים נגד המחבלים בלבנון בדגש על אזור טריפולי ונהר אלבארד. מפקד חיפושי הדקר. שילוב יחידת האיתור התת-מימי בפלגה וקליטת סער 4 נצל ראשונה.
 1994–1996 – מפקד זירת ים סוף. חתימת הסכם השלום עם ירדן, חבר בוועדת השלום עם ירדן מטעם חיל הים.
 1996–1997 – לימודים במכללת הצי האמריקאי בניופורט. הצטיינות בלימודי אסטרטגיה ומדיניות.
 1997–1999 – מפקד בה"ד חיל הים. שינוי מבנה קורס חובלים – שילוב לימודים אקדמיים, עדכון מבנה מסגרות ההדרכה בבה"ד. זכיית בה"ד חיל הים לראשונה בפרס הרמטכ"ל כבסיס ההדרכה המצטיין של צה"ל. חבר בוועד המנהל של מפקדי הבה"דים בצה"ל.
 1999–2002 – ראש מספן כוח האדם. ניהול המשאב האנושי של הזרוע הימית בתקופה אתגרית, חבר בפורום ראשי המספנים, פיקוד בכיר על מבצע מודיעיני מסווג ארוך טווח.
 2002–2005 – נספח ימי בוושינגטון בעת מלחמת המפרץ השנייה. טיפול מול הצי והתעשייה האמריקאית לבחירת הספינה העתידית המתאימה לחיל הים כסער 5 דור ב'. קידום רכש צרעות לחיל הים ולישראל. מעקב וקידום בניית כלי שיט לשייטת 13. חיזוק הקשר בין פיקוד חיל הים הישראלי לפיקוד הצבאי האמריקאי.

פעילות אזרחית 
מאז שחרורו משמש כהן כיועץ ביטחוני בכיר בתעשיות הביטחוניות הישראליות. בין השאר זכה ל-5 פרסי שיווק ופרס רפאל על פעילות שיווק יוצאת דופן בעולם. קידם עסקאות ענק מול הצי, המרינס והכוחות המיוחדים האמריקאיים, הצי הקנדי, בניית מערך הגנה על אסדות גז במקסיקו, חדירה לשוק הפיליפיני, התאילנדי ושל גינאה המשוונית.
בשנת 2014 החליטה ממשלת ישראל על שיפור אופן בחירת הדירקטורים לחברות הממשלתיות, לצורך כך נוצר מיזם "נבחרת הדירקטורים של ישראל", מומו נבחר כמתאים לשמש דירקטור בחברות הממשלתיות מתוך אלפים רבים של מועמדים שעמדו בתנאי הסף נבחרו עשרות בודדות, מומו נמנה עליהם. עם החלפת השלטון בהמשך, גוועה יוזמת נבחרת הדירקטורים של ישראל ותהליך המינוי לחברות הממשלתיות חזר להיות באופן פוליטי ונתון להשפעת מרכזי המפלגות, קשרים על פני כישורים.
משנת 2020 מומו נמנה עם הדירקטוריון של ארגון מנהלי הרכש בישראל.

כהן מייצג בישראל חברות מהעולם – ארצות הברית וצרפת, חברות העוסקות במערכות ימיות כגון גדר ימית, מכשול ימי, משאבות צנטרפוגליות, פנדרים, מערכות מתקדמות להגנת מתחמים.

מסייע בהדרכת צוותים, במודל מיוחד של מנהיגות בשיטת הטילר.

מדריך את חניכי קורס החובלים בשלב האקדמיה בנושאי טכנולוגיות ימיות מתקדמות ומתווה הגז וההגנה עליו.

החל מדצמבר 2020 משמש כיו"ר איל"ן סניף חיפה.

השכלה
 תואר ראשון כלכלה ומינהל עסקים בהצטיינות, אוניברסיטת חיפה.
 דיפלומה ביחסים בין לאומיים ואסטרטגיה ימית, במכללת המלחמה של הצי בהצטיינות.
 תואר שני במנהל עסקים באוניברסיטת חיפה.

משפחה
כהן נשוי לענת ממשפחת וייס, בת מכמורת. בת לימימה, אם בית ותיקה בבית הספר הימי מבואות ים, ולבן ציון וייס, ניצול שואה, פרטיזן.
כהן הוא אביה של רעות מרים כהן העורכת לשעבר של אתר גלובס.

פרסומים שכתב
 צלילת חורף - קריקטורה בין גלים, ינואר 1991 עמ' 49.
 איכות כח האדם הינה מכפיל הכוח האמיתי, בין גלים, אוקטובר 2001, עמ' 12.
 משולחנו של רמכ"א בין גלים, אוקטובר 2003, עמ' 8.
 טילאות ימית במקום תותחי סיפון, בין גלים, דצמבר 2016.

השייט בחיפה. בלוג קהילת שייטי הכרמל. נובמבר 2020.
 כשקשת נפגשת בקשת, אח"י פלברה אגדות שקרו באמת בהוצאת בית החובל, 2020, עמ' 373.

תחביבים
תחביבו העיקרי של כהן הוא שיט מפרשים. חבר בקבוצה שייסדה והקימה את קהילת שייטי הכרמל בשנת 2014 על בסיס מועדון הכרמל שהוקם ב-1939 והתפרק מנכסיו ב-2014. מאז משמש כהן כ ויו"ר קהילת שייטי הכרמל ופועל לקידום שיט מפרשים בצפון הארץ.

בנוסף, כהן הוא מדריך צלילה מוסמך.

קישורים חיצוניים
 שלמה כהן,	איכות כח האדם הינה מכפיל הכוח האמיתי,	"בין גלים" גיליון 1 אוקטובר 2001 עמ'	12.
 נגה כרמי שלמה (מומו) כהן עלה לדרגת תא”ל במיל’ בחיל הים, באתר "חי פה", 21 ביולי 2016
יו"ר אילן חיפה

הערות שוליים

קטגוריה:מנכ"לים יוצאי שירות קבע בצה"ל
קטגוריה:דירקטורים ישראלים
קטגוריה:בוגרי קורס חובלים
קטגוריה:קציני גנ"ק
קטגוריה:תתי-אלופים בחיל הים
קטגוריה:בוגרי אוניברסיטת חיפה
קטגוריה:מפקדי ספינות טילים
קטגוריה:מפקדי בה"ד 600
קטגוריה:פעילי איל"ן
קטגוריה:ישראלים שנולדו ב-1956